সমগ্র খেলোয়াড়ী জীবনে পনেরো টেস্টে অংশগ্রহণের সুযোগ লাভ করেছিলেন জন ওয়াটকিন্স। ২৪ ডিসেম্বর, ১৯৪৯ তারিখে জোহেন্সবার্গে সফরকারী অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯৫৭ তারিখে কেপ টাউনে সফরকারী ইংল্যান্ডের বিপক্ষে নিজস্ব সর্বশেষ টেস্টে অংশ নেন তিনি।

১৯৫২-৫৩ মৌসুমে দক্ষিণ আফ্রিকা দলের সাথে অস্ট্রেলিয়া গমন করেন। ঐ সফরে ব্যাট হাতে দূর্দান্ত ক্রীড়াশৈলী প্রদর্শন করেন তিনি। মেলবোর্নে অনুষ্ঠিত সিরিজের পঞ্চম টেস্টে স্বাগতিক দল ৫২০ রান তুলে। জন ওয়াটকিন্স তিন নম্বরে ব্যাটিংয়ে নেমে ৯২ রান তুলে দলকে ছয় উইকেটের জয়সহ সিরিজে ২-২ সমতা আনেন। সংগৃহীত এ রানটিই পরবর্তীতে তার ব্যক্তিগত সর্বোচ্চ ইনিংসের মর্যাদা পায়। ঐ সিরিজে ৩৫.২০ গড়ে ৩৫২ রান তুলেন। অস্ট্রেলিয়ায় ২৮.২৯ গড়ে ৬৭৯ রান ও ২৭.৭৪ গড়ে ৩১ উইকেট পান। তন্মধ্যে, টেস্ট থেকে ৪০৮ রান ও ১৬ উইকেট পেয়েছিলেন। এমসিজিতে শেষ টেস্টে ৯২ ও ৫০ রান তুলেন।

পরের টেস্টে ব্যক্তিগত সেরা বোলিং নৈপুণ্য প্রদর্শন করেন। ওয়েলিংটনে স্বাগতিক নিউজিল্যান্ডের বিপক্ষে দ্বিতীয় ইনিংসে বোলিং উদ্বোধনে নেমে ৪/২২ পান। খেলায় তিনি ৫১ রান খরচায় পাঁচ উইকেট পান। এবারো সফরকারীরা জয় পায়। ১৯৫২-৫৩ মৌসুমে নিউজিল্যান্ডের মাটিতে ও ১৯৫৩-৫৪ মৌসুমে স্বদেশে নিউজিল্যান্ডের বিপক্ষে পাঁচ টেস্টে অংশ নিয়ে ১৩.৫০ গড়ে ১৮ উইকেট লাভ করেন।

প্রথম-শ্রেণীর ক্রিকেট
ব্যক্তিগত জীবন
খেলার ধরন
আন্তর্জাতিক ক্রিকেট